డైనోసార్లు మన భూగ్రహాన్ని పరిపాలించాయి...
డేవిడ్ అటెన్బరో సమర్పణ
...దాదాపు పదిహేను కోట్ల సంవత్సరాల కాలం.
అవి మన భూమిలో దాదాపు ప్రతి ప్రాంతాన్ని ఆక్రమించాయి
ఇంకా మనం ఊహించగల ప్రతి రూపంలో, ప్రతి పరిమాణంలో అవి పుట్టుకొచ్చాయి.
కొన్ని నిజంగా అసాధారణమైనవి.
టి. రెక్స్ చాలా గొప్పగా ఈదగలుగుతుందని,
వెలోసిరాప్టర్స్ చాలా కుతంత్రాలు పన్నుతాయని, ఈకలు ఉన్న వేట జంతువులని,
అలాగే కొన్ని డైనోసార్స్ చాలా విచిత్రంగా ప్రవర్తిస్తాయని మనకి ఇప్పుడు తెలిసింది.
కానీ దాదాపు ప్రతి రోజూ చోటు చేసుకుంటున్న కొత్త ఆవిష్కరణలు
మన గ్రహం మీద ఆరు కోట్ల అరవై లక్షల సంవత్సరాల కిందట జీవనం ఎలా ఉండేదో మనకి తెలియజేస్తున్నాయి.
Prehistoric Planet లో ఈసారి,
మేము కొత్త జంతువులను వెల్లడించబోతున్నాము...
ఇంకా అవి తమ భాగస్వాములను అన్వేషించే పద్ధతుల గురించి,
కుటుంబాన్ని పెంచి పోషించుకునే క్రమంలో అవి ఎదుర్కొనే సవాళ్ల గురించి...
ఇంకా వాటి అసాధారణ పోరాటాల గురించి కొత్త విషయాలు వెల్లడించబోతున్నాం.
ప్రకృతి అత్యద్భుత ఘట్టాలను ప్రదర్శించిన ఆ కాలానికి ప్రయాణిద్దాం.
ఇది Prehistoric Planet 2.
ద్వీపాలు
ఆరు కోట్ల అరవై లక్షల సంవత్సరాల కిందట ఇది దక్షిణ యూరోప్ లోని ఒక నది పుట్టిన ప్రదేశం.
ఒక పెను తుపాను బీభత్సం తరువాత, విరిగిపడిన చెట్ల కొమ్మలు దిగువ తీరానికి కొట్టుకొస్తున్నాయి.
పచ్చని చెట్లతో నేలని చీల్చుకు వచ్చిన ఒక చెరియ కూడా ఇలా కొట్టుకు వచ్చింది.
దిక్కు తోచని టెరోసార్ కి, సేద తీరడానికి ఇది ఒక చక్కని ప్రదేశం కావచ్చు...
కానీ అది ఏమాత్రం సురక్షితం కాదు.
ఒక భారీ మోసాసార్, నీటి అడుగున సంచరించే ఈ భీకరమైన వేట జంతువు,
ఇప్పుడు తేలికగా దొరికే విందు కోసం వెతుకుతోంది.
ఇలాంటి ఒక చిన్న డైనోసార్, జల్మోక్సిస్ కోసం.
ఇక్కడ ఉండటం చాలా ప్రమాదకరం.
ఈ జంతువుకి ఒక పెద్ద తెడ్డు కావాలి, అది కూడా తక్షణం.
ఇప్పుడు ఈదడం తప్ప మరో మార్గం లేదు.
ఇది మాత్రమే ఇక్కడికి మొదటిగా రాలేదు.
దారి తప్పిన మరొక జంతువు.
ఆడ జంతువు.
ఆ చెరియ క్రమంగా సముద్రంలోకి కొట్టుకుపోతోంది.
కొన్నిసార్లు, ఇలాంటి చెరియల మీద దారి తప్పి వచ్చిన జంతువులు
సుదూరమైన దీవుల తీరాలకు వచ్చి చిక్కుకుంటాయి.
అదృష్టం కలిసి వస్తే, ఈ జంట కూడా అలాంటి ద్వీపాలకు చేరిన తొలి జంతువులు అవుతాయి.
అక్కడ తమ సంతతిని పెంచుకోగలుగుతాయి, అవి అక్రమంగా ఇంతకు ముందెన్నడూ లేని విధంగా
సరికొత్త జీవరాశులుగా అవతరిస్తాయి.
ఒక ద్వీపం ఎంత కాలం నిర్జన ప్రదేశంగా ఉంటే,
దానిని ఆశ్రయించిన జంతువులు అంత భిన్నంగా తయారవుతాయి.
దక్షిణ యూరోప్ లో ఈ చిన్న ద్వీపాలు
విచిత్రమైన, ఇంకా కొద్దిగా పిరికిగా ఉండే హెడ్రోసార్ నివసించే ప్రదేశాలు.
ఈ పైన్ మొక్కలని తింటూ జీవించే ఈ జంతువు, టెథిషెడ్రోస్.
ప్రధాన భూభాగంలో తన బంధువులైన భారీ డైనోసార్లతో పోలిస్తే పరిణామంలో ఇవి నాలుగో వంతు చిన్నగా ఉంటాయి,
ఇవి దాదాపు మనుషుల ఎత్తులోనే ఉంటాయి.
రంపం మాదిరిగా ఉండే దీని ప్రత్యేకమైన మూతి, ఎంత దట్టమైన కొమ్మలనైనా వంచగలదు.
టి. రెక్స్ లాంటి వేట జంతువులు ఈ చిన్న ద్వీపానికి ఎప్పుడూ చేరుకోలేవు,
కాబట్టి ఈ తల్లి జంతువుకి తన సంతానాన్ని పెంచుకోవడానికి ఇదే సురక్షితమైన ప్రదేశం.
కానీ ఇది కూడా అంత సురక్షితం కాకపోవచ్చు.
హెట్జగోప్టరిక్స్.
భారీ వేట జంతువులైన టెరోసార్స్.
ఇవి ప్రమాదం నుండి తప్పించుకోవాలి అంటే పొడవాటి చెట్ల పందిరి కింద దాక్కోవడమే శరణ్యం.
వాటి సంతానంలో ఈ చిన్న కూనలు వెనుకబడిపోయాయి.
తల్లీ బిడ్డా వేరుపడిపోయారు.
హెట్జగోప్టరిక్స్ అనేవి చాలా తెలివైన టెరోసార్స్ జాతి పక్షులు.
ఇప్పుడు ఇక హఠాత్తుగా దాడి చేసే అవకాశం లేకపోవడంతో, ఇవి తమ వ్యూహాలని మార్చేశాయి.
అడవిలో ఖాళీ ప్రదేశాలలో ఇవి విస్తరించి,
అక్కడ ఉన్న ఆహారాన్ని క్రమంగా ఏరివేయడానికి చూస్తున్నాయి.
ఈ పసికూనలు వాటి నుండి తప్పించుకోవాలంటే పూర్తిగా కదలకుండా నిశ్శబ్దంగా ఉండాలి...
కానీ పరిగెత్తకూడదు.
ఈ రెండు పసికూనలు అదృష్టం కొద్దీ తమ తల్లిని చేరుకోగలిగాయి.
ద్వీపాలు దాటే టెరోసార్స్ మరొక చోట తమ అదృష్టాన్ని పరీక్షించుకోవడానికి బయలుదేరాయి.
హెడ్రోసార్స్ తిరిగి తమ ఆహారం వేటని మొదలుపెట్టవచ్చు.
మడగాస్కర్ ద్వీపం
ఆఫ్రికన్ ప్రధాన భూభాగం నుండి ఎనిమిది కోట్ల సంవత్సరాల కిందట విడిపోయింది.
అది ఎంత సుదీర్ఘ కాలం అంటే, ఆ ద్వీపంలోని జంతువులు
మిగతా చోట్ల జంతువులతో పోలిస్తే, చాలా భిన్నంగా మారిపోయాయి.
ఇది సైమోసూకస్ జంతువు.
ఇది డైనోసార్ కాదు కానీ మొసలి జాతికి చిన్న బంధువు.
ఇది పూర్తిగా భూమి మీద నివసించే
పూర్తి శాకాహారి.
సైమోసూకస్ జంతువుల శరీరాలు గట్టి కవచాలతో ఉండి
ఆ ద్వీపంలోని వేట జంతువుల నుండి రక్షణ కల్పిస్తాయి.
కాబట్టి అవి భయపడాల్సిన అవసరం లేదు...
కానీ కొన్నిసార్లే.
మజంగాసారస్, ఇది మడగాస్కర్ లో ప్రధానమైన వేట జంతువు.
ముఖ్యంగా ఈ ఆడ జంతువుకి ఒక కన్ను గుడ్డిది,
అందువల్ల అది వేటాడి చంపడానికి చాలా కష్టపడాలి, ముఖ్యంగా అది ఇప్పుడు ఆకలితో ఉంది.
ఈ సైమోసూకస్ జంతువులకు తప్పించుకునే మార్గాలు చాలానే ఉన్నాయి
అవి తమ భూగర్భంలోని కలుగులకు దారి తీస్తాయి.
ఒకసారి అవి లోపలికి వెళ్లిపోతే, అవి పెద్ద కవచంలా ఉండే తమ వీపులతో ఆ ప్రవేశ మార్గాన్ని కప్పివేస్తాయి.
ఈ చిన్న మగ జంతువుకి పాపం అదృష్టం లేకపోయింది.
కానీ అది నిస్సహాయురాలు కాదు.
వెనక్కి తిరిగి దాడి మొదలుపెట్టింది, తోక విసురుతూ బలంగా తంతోంది.
ఆ వేట జంతువు మూతి మరీ పెద్దగా ఉండటంతో లోపలికి దూరడం సాధ్యం కావడం లేదు.
కానీ మరింత భద్రత కోసం, సైమోసూకస్ మరింత లోతుగా నేలని తవ్వుతోంది.
మజంగాసారస్ కి మరొక వేట ప్రయత్నం విఫలమైంది.
పరిణామ క్రమంలో భిన్నమైన జంతువుగా మడగాస్కర్ లో మనుగడ సాగిస్తున్నది సైమోసూకస్ మాత్రమే కాదు.
ఈ ద్వీపం మరికొన్ని విచిత్రమైన జంతు సమూహాలకు కూడా జన్మస్థలం.
క్షీరదాలు.
ఇది అడాలథీరియమ్ జాతికి చెందిన ఆడ జంతువు.
ఇది రెండు అడుగుల కన్నా తక్కువే ఉంటుంది.
అయినా కూడా, ఇప్పటికి జీవం పోసుకున్న అది పెద్ద క్షీరదాలలో ఇవీ ఒకటి.
ఈ ఆడ జంతువు మేలుకొన్న సమయంలో ఎక్కువ భాగం ఆహారం కోసం వెతకుతూ గడుపుతుంది.
ఈ సొరంగం చివరి వైపు, గుడ్లు ఉన్నాయి...
అవి మంచి పోషకాలు ఉన్న ఆహారం.
ముఖ్యంగా ఈ గుడ్లని ఈ ఆడ జంతువు తినదు.
ఎందుకంటే ఇవి తను పెట్టిన గుడ్లు.
ఇంకా ఇది ఆమె కలుగు.
ఆ గుడ్లు పొదుగుతున్నాయి.
గుడ్ల నుండి బయటకు వచ్చిన ఆ పసికూనల కళ్లు ఇంకా తెరుచుకోనే లేదు,
కానీ అవి అలవోకగా, పాల కోసం తమ తల్లి చెంతకు చేరుకుంటాయి.
ఆ తల్లి తన పొట్టమీద రూపాంతరం చెందిన స్వేద గ్రంథుల ద్వారా పాలను తన పిల్లలకి అందిస్తుంది,
ఇప్పటికి, వాటికి కావలసిన ఆహారం అదే.
రెండు నెలల తరువాత, ఆ పసికూనలు నాలుగు రెట్లు పెద్దగా ఎదిగాయి.
తన పిల్లలకి మరిన్ని పాలు ఉత్పత్తి చేయడం కోసం,
ఆ తల్లి చాలా ఎక్కువ ఆహారాన్ని తినాల్సి వస్తుంది.
దాని కోసం ప్రతి రాత్రి, ఆ ఆడ జంతువు తన కలుగు భద్రతని పణంగాపెట్టి మరీ తినడానికి బయటకు వెళుతుంది.
మిగతా కలుగులో నివసించే జంతువుల మాదిరిగా
తన కంటి చూపు అంత సూక్ష్మంగా ఏమీ ఉండదు.
అందువల్ల ఆ ఆడ జంతువు తన అతి సున్నితమైన వినికిడి శక్తి మీద ఆధారపడుతుంది.
ఏదైనా ప్రమాదం అనిపించే శబ్దాలను ఆ జంతువు వింటే గనుక,
అది పూర్తిగా కదలకుండా నిలిచిపోతుంది.
ప్రమాదం తప్పిపోయింది.
అది భూమిలో వేర్లు ఇంకా విత్తనపు గింజల కోసం వెతకడాన్ని మళ్లీ మొదలుపెడుతుంది.
ఆ పసికూనలు వేగంగా ఎదుగుతున్నాయి వాటితో పాటే వాటి ఆకలి కూడా పెరుగుతోంది.
దానితో ఆ తల్లి నిరంతరం ఆహారం కోసం వెతుకులాట సాగిస్తూనే ఉంటుంది.
అందువల్ల దాని పసికూనలు గంటల తరబడి ఒంటరిగా కలుగులో ఉండిపోతాయి.
మషియాకసారస్.
ఇది వేట జంతువు.
ఇది ముఖ్యంగా కలుగులో ఉన్న ఆహారాన్ని వేటాడి తినడానికి అలవాటు పడి ఉంది.
దీని పొడవాటి మెడ ఇంకా సన్నని తల వల్ల,
ఇది ఏ కలుగులోకి అయినా తల దూర్చి తనకి ఆహారం ఉందో లేదో తెలుసుకోగలదు.
కానీ ఒక్కోసారి వేట జంతువులు కూడా వేటాడబడచ్చు.
మడ్సోయా, ఇది దాదాపు ఇరవై ఐదు అడుగుల పొడవు ఉండి, తన ఆహారాన్ని ఊపిరి ఆడకుండా చేసి చంపేస్తుంది.
ఈ చుట్టుపక్కల ప్రాంతం ఇప్పుడు ప్రమాదకరంగా మారింది.
రాత్రి చీకటి పడిన తరువాత, మొదటిసారిగా ఆ తల్లి తన పసికూనల్ని ఆ కలుగు నుండి బయటకు తీసుకువచ్చింది.
ఇప్పటికి, కనీసం, అవి దగ్గరగా ఉండి ప్రయాణిస్తాయి.
భూ గ్రహం మీద దక్షిణపు అంచులలో, అంటార్కిటిక్ ద్వీపకల్పంలోని ద్వీపాలలో,
శీతాకాలంలో నెలల తరబడి గడ్డ కట్టే శీతల వాతావరణం ఉంటుంది.
ఇక్కడ కూడా, కుటుంబంతో కలిసి ఉండటం వల్ల కొన్ని ప్రయోజనాలు దక్కుతాయి.
థర్మల్ కెమెరాలో చూస్తే వెలుగుతున్న శరీరాల సమూహం కనిపిస్తుంది.
ఇంప్రొబాటర్.
ఇవి వేట జంతువులు.
చాలా డైనోసార్ల మాదిరిగా, ఇవి కూడా వేడి రక్తాన్ని కలిగి ఉంటాయి.
కానీ అవి వెచ్చగా ఉండటం కోసం, వాటికి చాలా ఆహారం అవసరం.
కాబట్టి అవి సాధ్యమైనంత వరకూ తరచు ఆహారం కోసం వేటాడాలి.
తాజా మంచు వల్ల వాటి అడుగుల చప్పుడు మంద్రంగా వినిపిస్తుంది,
అందువల్ల అవి ఎవ్వరి కంటా పడకుండా ఆహారం కోసం ఆ అడవి అంతా తిరగగలుగుతాయి.
ఇది మోరొసారస్.
మొక్కల ఆకులు తినే ఈ జంతువుకి శీతాకాలం ఆహారం దొరకడం చాలా కష్టం అయిపోతుంది.
అటువంటి జంతువుల్ని వేటాడటంలో ఇంప్రొబాటర్స్ ప్రత్యేక మెళకువలు కలిగి ఉంటాయి.
తనని వేటాడే జంతువుల కన్నా మోరొసారస్ వేగంగా పరిగెత్తగలదు.
కానీ వేట జంతువులు గుంపుగా దాడి చేయడం వల్ల దాని మీద పైచేయి సాధిస్తాయి.
ఇంప్రొబాటర్స్ కి పొడవైన ఈకలు గల తోకలు అవి చాకచక్యంగా కదలడానికి సహకరిస్తాయి.
ఆ వేట అడవి అంచు వరకూ సాగింది.
ఆ పైన ఒక గడ్డ కట్టిన సరస్సు, దాదాపు అర మైలు దూరం వ్యాపించి ఉంది.
దాక్కునే అవకాశం లేని ఈ ఖాళీ ప్రదేశం మోరొసారస్ వేటకి అనుకూలించే అవకాశం ఉంది.
కానీ చలికి గడ్డకట్టిన ఈ ఉపరితలం మీద అడుగుపెట్టడం చాలా హింసగా ఉంటుంది.
ఇంప్రొబాటర్ వేట జంతువులు చుట్టుముడుతుండటంతో దానికి మరో మార్గం కనిపించడం లేదు.
ఒక తప్పటడుగు.
వేట జంతువుల నుంచి తప్పించుకుపోవడానికి మోరొసారస్ కి ఒక చక్కని అవకాశం.
కానీ ఈ ద్వీపంలో,
వేట జంతువులు, వేటాడబడే జంతువులు మళ్లీ ఖచ్చితంగా ఎదురుపడుతూనే ఉంటాయి.
కొన్ని ద్వీపాలు చిన్నగా ఉంటాయి
అందువల్ల వీటి మీద జంతువులు ఏవీ స్థిరనివాసం ఉండలేవు.
కానీ ఈ ద్వీపాలకు ఎప్పుడయినా, అతిథులు వస్తుంటాయి.
హెట్జగోప్టరిక్స్.
ఈ మగ పక్షి 18 కిలోల బరువు ఉండే టెథిషెడ్రోస్ కళేబరాన్ని మోసుకొచ్చింది.
తాజా వేటలో దానికి దొరికిన బహుమతి అది.
ఈ మగ పక్షి పొడవు 15 అడుగులు, దాని రెక్కల విస్తీర్ణం 30 అడుగులు.
హెట్జగోప్టరిక్స్ పక్షులు యూరోప్ లో ప్రధానమైన వేట జంతువులు.
కానీ ఈ మగ పక్షి తనలోని మరొక కోణాన్ని వెల్లడించడానికి ఇక్కడికి వచ్చింది.
ఇది ఇక్కడ ఒక ప్రదర్శనని ఏర్పాటు చేసి అటుగా వచ్చే ఆడ పక్షుల దృష్టిని ఆకర్షించి
జత కూడటానికి తను సిద్ధంగా ఉన్నానని చాటుతోంది.
కానీ దాని ప్రయత్నానికి స్పందన రావడానికి చాలా సమయం వేచి ఉండాల్సి వస్తోంది.
ఎట్టకేలకు వచ్చింది. ఒక ఆడ పక్షి.
ఆ ఆడ పక్షి తన ఆసక్తిని చూపుతున్నట్లే ఉంది,
కానీ మరి కాస్త ఒప్పించడం అవసరంలా కనిపిస్తోంది.
పైగా ఆ మగ పక్షి చాలా జాగ్రత్తగా వ్యవహరించాలి.
అది గురి చూసి తన ముక్కుని సరిగ్గా ఆన్చగలిగితే
తన జత కట్టే సీజన్ త్వరగా ముగింపు దశకు రావచ్చు.
తన ప్రదర్శన ద్వారా అది ఏం ప్రకటించాలి అంటే
తమకు పుట్టబోయే పిల్లలకు తన ద్వారా మంచి జీన్స్ సంక్రమిస్తాయని చాటాలి.
తను మంచి వేట జంతువుని అని ఆ చనిపోయిన డైనోసార్ సూచిస్తోంది
ఇంకా దాన్ని ఇంత దూరం మోసుకురావడం ద్వారా తాను బలంగా ఎగరగలుగుతుందని చాటుతోంది.
కానీ ఆ ఆడ జంతువు మెచ్చుకుందా లేదా అనేది, అది ఇంకా బయటకి ప్రదర్శించడం లేదు.
తనకు ఉన్న మరొక కొత్త అర్హతని చాటాల్సిన సమయం వచ్చింది.
తల పైకెత్తడం అనేది దగ్గరగా రావాలని సూచన.
ఇప్పుడు, ఆ ఆడ పక్షి కూడా కొద్దిగా ప్రోత్సహిస్తోంది.
ఒక లయబద్ధమైన నాట్యం వాళ్లిద్దరి మధ్య నమ్మకాన్ని పెంపొందిస్తుంది.
మరొక మగ పక్షి.
ఇది వయసులో చాలా చిన్నది, కానీ అది ప్రత్యర్థిగా పోటీకి రాగలదు.
పోటీని అది సమర్థంగా తప్పించింది.
ఘోరం జరిగిపోయింది. ఆ ఆడపక్షి వెళ్లిపోయింది.
మగ పక్షి మంచి అవకాశాన్ని కోల్పోయి ఉండచ్చు.
ఆడ పక్షి తిరిగి వచ్చింది.
తన ప్రత్యర్థిని ఓడించి పంపించడం ఈ మగ పక్షికి మరొక అనుకూలించే అంశం అవుతోంది.
అది ఎక్కడ ఆపిందో మళ్లీ అక్కడే మొదలుపెట్టింది.
తన బలాన్ని చివరిసారిగా ప్రకటించింది.
తండ్రి కావడానికి ఇది మాత్రమే అది చేయగలుగుతుంది.
కొద్ది క్షణాలలో అంతా అయిపోయింది.
కానీ ఈ భారీ ఎగిరే వేట జంతువుల కొత్త తరానికి ఇది నాంది.
ఇటువంటి ద్వీపాలు చిన్నవే కావచ్చు,
ఇలాంటి ప్రపంచం అంతటా ఉండే ఇలాంటి అసంఖ్యాకమైన ద్వీపాలు,
అత్యంత అసాధారణ జీవరాశుల జీవితాలలో
ఎన్నో కీలకమైన ఘట్టాలకు
Prehistoric Planet లో సాక్షులుగా నిలిచాయి.
Prehistoric Planet: ఆవిష్కరణ
భారీ టెరోసార్స్ జంతువులు భూమి ఉపరితలం మీద నిజంగా వేటాడగలవా?
డైనోసార్లు జీవించిన కాలంలో,
ఆకాశమంతా టెరోసార్స్ అనే ఎగిరే సరీసృపాల ఆధిపత్యం ఉండేది.
అవి దాదాపు 250 రకాల జాతులు...
ఇంకా వాటిలో కొన్ని అతి భారీ ఆకారాలు.
వాటిలో ఒకటి అత్యంత ఆసక్తికరమైన జంతువు, ఎందుకంటే అవి చాలా విచిత్రంగా ఉంటాయి,
అవే అజ్డార్కిడ్ టెరోసార్స్.
డాక్టర్ మార్క్ వీటన్ ప్రాచీన చిత్రకారుడు, శిలాజాల పరిశోధకుడు
ఒక విధంగా
అజ్డార్కిడ్ టెరోసార్ ని వర్ణించడం చాలా కష్టమైన పని.
అవి జిరాఫీల అంత పొడవుగా ఉంటాయి.
వాటి తలలు రెండు మీటర్ల పొడవు ఉంటాయి,
వాటి రెక్కలు దాదాపు 32 అడుగుల పొడవు ఉంటాయి.
ఈ భూమి మీద అవతరించిన అత్యంత విచిత్రంగా కనిపించే జీవరాశులు అవి.
వాటి పరిమాణం ఎంత పొడవు ఉన్నా, ఈ భారీ పక్షులు సమర్థంగా ఎగురగలుగుతాయి.
కాబట్టి అవి భూమి మీద వేటాడతాయని మనం ఎందుకు భావించాలి?
ఈ అజ్డార్కిడ్ పక్షుల రెక్క దాని చర్మపు పొరతో తయారై ఉంటుంది...
డాక్టర్ డారెన్ నయీష్ ప్రధాన సైంటిఫిక్ సలహాదారు
...కానీ పూర్తిగా దాని బాగా పొడవైన నాలుగో వేలు సహాయంతో అది సంచరించగలుగుతుంది.
అజ్డార్కిడే రెక్క పొడవు
ఈ చర్మపు పొర దాని భారీ నాలుగో వేలు అంచు నుంచి
దాని మోకాలి పై భాగం వరకూ విస్తరించి ఉంటుంది.
అజ్డార్కిడ్స్ సుదూర ప్రాంతాలకు ప్రయాణించడానికి అలవాటు పడి ఉంటాయి,
కానీ ఆ పక్షులు మాత్రం మలుపులు తిరగడం పల్టీలు కొట్టడం
ఇంకా ఎగిరే సమయంలో చురుకైన కదలికలు ప్రదర్శించడం వంటివి చేయలేవు.
ఈ కారణంగా అజ్డార్కిడ్స్ కి
ఎగిరే పక్షులను వేటాడటం కష్టం అయి ఉండచ్చు.
అవి వేటాడటానికి వేరే మార్గం ఉండి ఉండవచ్చు.
అజ్డార్కిడ్ టెరోసార్స్ ఆహారాన్ని ఎలా పొంది ఉండేవన్న ఆలోచనలలో ప్రధానమైనది
అవి స్కిమ్ ఫీడింగ్ అనే విచిత్రమైన పద్ధతిని అనుసరించేవని తెలుస్తోంది.
ఈ రోజుల్లో, బ్లాక్ స్కిమ్మర్స్ వంటి పక్షులు ఆ విధంగా ఆహారాన్ని పొందుతున్నాయి.
మీరు ఊహించలేనంత హాస్యాస్పదంగా అవి ఆహారాన్ని పొందుతుంటాయి.
అవి కింది దవడని నీటి లోపలికి ఉంచి
దాని ఆహారాన్ని ఈ విధంగా ఢీ కొడుతుంది.
ఒక స్కిమ్మర్ మెడ హఠాత్తుగా ఏర్పడే ఎలాంటి ఒత్తిళ్లనయినా తట్టుకోగలిగేలా ఉంటుంది.
కానీ అజ్డార్కిడ్స్ ఇటువంటి పద్ధతులు ఏవీ పాటించలేదని వాటి శిలాజాలు తెలియజేస్తున్నాయి.
నిజానికి, నీటిలోకి వాటి కింది ముక్కుని జొప్పించడం వల్ల
దాదాపుగా వాటి మెడలు విరిగిపోయే ప్రమాదం ఉండవచ్చు.
అజ్డార్కిడ్ కి మరో అవకాశం లేదు.
అది ఆహారం కోసం ఖచ్చితంగా భూమి మీదకి దిగవలసిందే.
కానీ వేటాడటానికి అది అంత వేగంగా నడవగలిగేదా?
ఆ పక్షులు కేవలం మెల్లగా నడవడం కన్నా మరేదయినా చేసేవి అని చెప్పడానికి
సైంటిస్టులకు తగిన ఆధారాలు కావలసి వచ్చింది.
ఆ ఆధారం ఆరు కోట్ల అరవై లక్షల సంవత్సరాల కిందటి పాద ముద్రల ద్వారా లభించింది.
ఈ ప్రపంచంలో అతి పెద్ద టెరోసార్ పాద ముద్రలు
అజ్డార్కిడ్ భారీ పక్షులు ఏర్పరచినవే.
అది మాత్రమే మనకి తెలిసిన మంచి విషయం కాదు,
అవి ఎంత సమర్థంగా నడిచేవో కూడా ఆ పాద ముద్రలు తెలియజేస్తున్నాయి.
దక్షిణ కొరియా
ఆ పాద ముద్రలు మనకి ఏం వెల్లడిస్తాయంటే
అవి తమ అవయవాలను తమ శరీరాల కిందే పట్టి ఉంచేవి,
దాని ద్వారా అవి నిటారుగా నిలబడటానికి వీలు కలిగేది.
వాటి పాదాలు మెత్తగా ఉండేవి.
మిగతా చిన్న టెరోసార్స్ మాదిరిగా కాకుండా,
వాటి పొడవైన కాళ్లు అవి పెద్ద అంగలు వేయడానికి ఉపయోగపడేవి.
అజ్డార్కిడ్స్ పక్షులు విచిత్రంగా కనిపించే జంతువులే అయినా కూడా,
అవి చాలా చాకచక్యంగా సంచరించగలిగేవి.
అజ్డార్కిడ్స్ పక్షులు తమ పొడవైన భారీ కొంగ మాదిరి తలలతో కూడా
భూమి ఉపరితలం మీద సమర్థంగా నడవగలిగేవి.
అవి ఖచ్చితంగా వేట జంతువులే
అందువల్ల అవి భూమి మీద నడుస్తూ మెడలు వంచి జంతువులని వేటాడేవి.
మనం గుర్తుంచుకోవలసిన విషయం, ఏమిటంటే,
దీని గొంతు వెడల్పు అర మీటరు ఉంటుంది.
అంటే అది దాదాపు నా భుజాల వెడల్పు అంత.
అవి గనుక ఈ రోజు జీవించి ఉంటే మనల్ని తేలికగా ఆహారంగా తినగలిగి ఉండేది.
టెరోసార్స్ ఆకాశంలో ఎగురుతుంటే వీక్షించడం గొప్ప దృశ్యం అయి ఉండచ్చు.
కానీ ఈ భారీ పక్షులు భూమి మీద కూడా మరింత ఆకర్షణీయంగా, భయానకంగా ఉండేవి కావచ్చు.
తెలుగు అనువాదం: సతీశ్ కుమార్